Nõukogu 18. juuli 1994. aasta määruses (EÜ) nr 2062/94, mida on muudetud 24. juuni 2005. aasta nõukogu määrusega (EÜ) nr 1112/2005 määratletud agentuuri pädevus

Sotsiaalsätted Liit ja liikmesriigid […] võtavad oma eesmärgiks tööhõive edendamise ning parandatud elamis- ja töötingimused, et võimaldada nende ühtlustamist samal ajal jätkuva parandamisega, piisava sotsiaalkaitse, tööturu osapoolte dialoogi, inimressursside arendamise, pidades silmas kestvat suurt tööhõivet ja tööturult väljatõrjumise tõkestamist. Pidades silmas artikli 151 eesmärkide saavutamist, toetab ja täiendab liit liikmesriikide meetmeid järgmistes valdkondades: a) eelkõige töökeskkonna parandamine, et kaitsta töötajate tervist ja turvalisust; b) töötingimused; e) töötajate teavitamine ja ärakuulamine; h) tööturult välja tõrjutud isikute integreerimine, ilma et see piiraks artikli 166 kohandamist; i) meeste ja naiste võrdõiguslikkus seoses nende võimalustega tööturul ja kohtlemisega tööl; j) sotsiaalse tõrjutuse vastu võitlemine; (Väljavõtted Euroopa Liidu toimimise lepingu artiklitest 151 ja 153).

Eesmärgid Kuna vastavalt aluslepingu ja tööohutuse ja -tervishoiu hilisemate tegevusprogrammide sätetele soodustatakse eriti töökeskkonna parandamist, et tagada töötaja turvalisus ja tervisekaitse, on agentuuri eesmärk anda liidu asutustele, liikmesriikidele ja selles valdkonnas tegutsejatele vajalikku tehnilist, teaduslikku ja majandusalast infot tööohutuse ja töötervishoiu valdkonnas.

Ülesanded — Koguda ja levitada informatsiooni riiklike ja liidu prioriteetide ja teadustöö kohta. — Edendada koostööd ning info vahetamist, sealhulgas koolitusprogrammide osas. — Anda liidu asutustele ja liikmesriikidele vajalikku informatsiooni, et koostada ja rakendada poliitikat, pidades silmas eelkõige õigusaktide mõju väikestele ja keskmise suurusega ettevõtetele. — Pakkuda teavet ennetusmeetmete kohta. — Aidata kaasa liidu strateegiate ja tegevusprogrammide väljatöötamisele. — Luua riikide teabe- ja teemakeskusi hõlmav võrgustik.

1. Juhatus Koosseis — 1 iga liikmesriigi valitsust esindav liige; — 1 tööandjate organisatsioonide esindaja igast liikmesriigist; — 1 töötajate organisatsioonide esindaja igast liikmesriigist; — 3 komisjoni esindavat liiget. Esimesed kolm eespool nimetatud liiget ja asendusliiget nimetatakse ametisse tööohutuse ja töötervishoiu nõuandekomitee liikmete ja asendusliikmete hulgast. Ülesanne Juhatus võtab vastu agentuuri tööprogrammi, eelarve ja üldise aastaaruande. 2. Büroo Koosseis — eesistuja ja kolm ase-eesistujat; — koordinaatorid kõigist kolmest huvirühmast; — üks liige igast rühmast ja komisjonist. Ülesanne Järelevalve juhatuse otsuste ettevalmistuse ja järelkontrolli üle. 3. Direktor Nimetatakse juhatuse poolt komisjoni ettepanekul. 4. Komisjonid Tööprogrammi ja eelarve puhul kohustuslik konsultatsioon komisjoni ning tööohutuse ja töötervishoiu nõuandekomiteega. 5. Välisaudit Kontrollikoda. 6. Eelarve täitmisele heakskiitu andev asutus Parlament nõukogu soovitusel.

Eelarve — 15,0 miljonit eurot (14,9 miljonit eurot), Sealhulgas: — liidu toetus tööhõive peadirektoraadilt: 92,6 % (96,5 %) — liidu toetus laienemise peadirektoraadilt: 6,5 % (2,4 %) — muu 0,9 % (1,1 %) Personali suurus 31. detsembri 2009 seisuga 44 (44) töökohta ametikohtade loetelus, millest täidetud töökohti: 42 (41) täitmata töökohti: 2 (3) 26 (23) muud töökohta (lepingulised töötajad, kellest ühte rahastatakse sihtotstarbelistest vahenditest, lähetuses viibivad riiklikud eksperdid, kohalik personal ja praktikandid). Personal kokku: 68 (64), mis jaguneb vastavalt ülesannetele: põhiülesanded: 50 (45) haldusülesanded: 9 (10) mitmesugused ülesanded: 9 (9)